බලපත්‍ර නොමැතිව අලි පැටවෙකු ළඟ තබාගැනීම සම්බන්ධයෙන් පූජ්‍ය උඩුවේ ධම්මාලෝක හිමියන්ට එරෙහිව කොළඹ මහේස්ත්‍රාත්  අධිකරණයේ පවරා තිබූ නඩුව අවසන් කිරීමට කොළඹ අතිරේක මහේස්ත්‍රාත් නිශාන්ත පීරිස් අද නියෝග කළා.ඒ, ධම්මාලෝක හිමියන්ට එරෙහිව මෙම සිද්ධියට අදාළව කොළඹ මහාධිකරණය හමුවේ නඩු පවරා ඇති බැවින්.මහේස්ත්‍රාත් අධිකරණයේ පැවති නඩුව අද පෙරවරුවේ කැඳවූ අවස්ථාවේදී අපරාධ පරීක්ෂණ දෙපාර්තමේන්තුව දැනුම් දුන්නේ බලපත්‍ර නොමැතිව අලි පැටවෙකු ළඟ තබාගැනීමේ සිද්ධියට චෝදනා එල්ලවූ උඩුවේ ධම්මාලෝක හිමියන්ට එරෙහිව නීතිපතිවරයා  කොළඹ මහාධිකරණය හමුවේ නඩු පවරා ඇති බවයි.කරුණු සළකා බැලූ අතිරේක මහේස්ත්‍රාත් නිශාන්ත පීරිස් මහේස්ත්‍රාත් අධිකරණයේ පැවති නඩු කටයුතු අවසන් කරන බවත්, මහාධිකරණයෙන් සිතාසි ලද විට එහි පෙනී සිටින ලෙසටත් සැකකාර  ධම්මාලෝක හිමියන්ට දැනුම්දුන්නා.